CELEX: 62022TN0055
Language: lv
Date: 2022-01-23 00:00:00
Title: Lieta T-55/22: Prasība, kas celta 2022. gada 23. janvārī – Swords/Komisija un ECDC

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/56
            
         
      Prasība, kas celta 2022. gada 23. janvārī – Swords/Komisija un ECDC
      
      (Lieta T-55/22)
      (2022/C 119/79)
      Tiesvedības valoda – angļu
      
         Lietas dalībnieki
      
      
         Prasītājs: Patrick Swords (Dublina, Īrija) (pārstāvis: G. M. Byrne, Barrister-at-Law)
      
         Atbildētāji: Eiropas Komisija un Eiropas Slimību profilakses un kontroles centrs
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Slimību profilakses un kontroles centra (turpmāk tekstā – “ECDC”) 2021. gada 24. novembra riska novērtējumu, 2021. gada 24. novembra paziņojumu, ECDC2021. gada 26. novembra un 2021. gada 2. decembra apdraudējuma novērtējumus un ECDC2021. gada 15. decembra riska novērtējumu;
               
            
                  —
               
               
                  atzīt Komisijas 2021. gada 1. decembra paziņojumu Parlamentam, Padomei, Eiropas Ekonomikas un sociālo lietu komitejai un Reģionu komitejai, kā arī Komisijas un Veselības drošības komitejas 2021. gada 10. decembra Koordinēto pieeju par nepiemērojamiem saskaņā ar LESD 277. pantu; un
               
            
                  —
               
               
                  piespriest atbildētājiem atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Pirmais pamats: ECDC neesot ievērojis būtiskos procesuālos noteikumus, t.sk. savus iekšējos noteikumus un Labas administratīvās prakses kodeksu. ECDC neesot ievērojis atzīto metodiku riska novērtēšanai, neesot rīkojies atbilstīgi pienācīgajiem standartiem, t.sk. zinātniskās izcilības un neatkarības prasībām, un neesot izpildījis savas juridiskās saistības attiecībā uz apstrīdēto aktu izstrādi un publiskošanu. Apstrīdētie riska novērtējuma ziņojumi esot ļoti maldinoši un paniku izraisoši, un šā apstākļa sekas esot bijušas zināmas ECDC un paredzamas, ņemot vērā to, ka uz šiem ziņojumiem paļaujas gan Savienības iestādes, gan dalībvalstis.
               
            
                  2.
               
               
                  Otrais pamats: ECDC esot pārkāpis Savienības Līgumus, neesot ievērojis tiesiskumu, esot pārkāpis [prasītāja] pamattiesības, neizpildot savus Savienības Līgumos noteiktos uzdevumus un pienākumus attiecībā uz apstrīdēto aktu izstrādi un publiskošanu.
               
            
                  3.
               
               
                  Trešais pamats: apstrīdēto aktu izstrādē un publiskošanā ECDC esot pārkāpis vispārējos Savienības tiesību principus, t.sk. samērīguma, tiesiskās drošības un tiesiskās paļāvības principu, kā arī prasītāja pamattiesības.
               
            
                  4.
               
               
                  Ceturtais pamats: ECDC esot ļaunprātīgi izmantojis savas pilnvaras.
               
            
                  5.
               
               
                  Prasītājs arī ceļ iebildi par to, ka saskaņā ar LESD 277. pantu neesot piemērojami Komisijas 2021. gada 1. decembra paziņojums Parlamentam, Padomei, Eiropas Ekonomikas un sociālo lietu komitejai un Reģionu komitejai, kā arī Komisijas un Veselības drošības komitejas 2021. gada 10. decembra Koordinētā pieeja. Viņš apgalvo, ka tā kā iepriekšminētie akti tika noformēti un publiskoti, pamatojoties uz apstrīdētajiem ECDC riska novērtējumiem, tie neesot spēkā.